Silvia Bonoli

Silvia Bonoli (Bolonia, Italia, 1979) astrofisikaria eta Ikerbasqueko ikertzailea da.  

 Biografia 
Txikitan askotan joaten zen mendira, eta maite zuen zerura begiratzea. Batxilergoan letren ibilbidea hartu zuen, baina pixkanaka-pixkanaka zientziarekiko obsesio bat garatu zuen eta astrofisikan doktore izatera heldu zen.

 Ikasketak 
Silvia Bonoliren  ikerketaren ardatza zulo beltz masiboen azterketa da. Boloniako unibertsitatean karrera egin eta Torontoko unibertsitatean astrofisikako masterra egin ondoren, Astrofisikako Max Planck Institutuan astrofisikako doktoretza lortu zuen Munichen (Alemania). Zurich eta Stanfordeko Unibertsitateetan bi ikerketa-egonaldi egin ondoren, Espainiara iritsi zen 2013an, lehenik Aragoiko Kosmoaren Fisika Ikasteko Zentroan ikertzaile gisa, eta, 2018tik, Euskal Herrian Ikerbasque ikertzaile gisa DIPCn.

 Ibilbidea 

Unibertsoko zulo beltz supermasiboak ikertu ditu Silvia Bonolik. Horretaz gain, CFM Materialen Fisika Zentroak antolatutako hitzaldietan parte hartu zuen 2023ko azaroan zientzialariak, Donostiako Tabakalera zentroan. Hitzaldian bi zientzialarien arteko elkarrizketa egon zen. Bonolik Almudena Alonso-Herrero astrofisikaria elkarrizketatu zuen Las galaxias antes de que fuesen galaxias (Galaxiak galaxia izan aurretik) hitzaldian. Galaxien historiaz eta galaxiak sailkatzeko erabiltzen diren irizpideez hitz egin zuten, galaxien eboluzioaz, baita nebulosez ere.Oraindik ez dakigu zer dagoen zulo beltzen barruan; misterio bat da

 Erreferentziak 

 Kanpo estekak 

 Un viaje por la complejidad del universo YouTube

Kategoria:Boloniarrak
Kategoria:Astrofisikariak
Kategoria:Emakume astrofisikariak
Kategoria:Ikertzaileak
Kategoria:Emakume ikertzaileak